Dobrý deň,

obstarávateľská organizácia si Vám dovoľuje zaslať upravenú výzvu na predloženie ponuky v zmysle upravenej zmluvy k predmetnej zákazke „**Električkové zastávky Račianske mýto projektová dokumentácia**“.  Za pochopenie ďakujeme.

S pozdravom Morvayová

Dobrý deň,

dovoľujeme si Vás požiadať o predloženie cenovej ponuky na predmet zákazky „ **Električkové zastávky Račianske mýto projektová dokumentácia**“.

Predmetom zákazky je rozšírenie električkových zastávok s osadením prístreškov a mobiliáru zastávok na Račianskom mýte. Podrobná špecifikácia predmetu zákazky je v štúdií, ktorý vypracoval PROKOS s.r.o.

( Račianske mýto(1).rar ).

* Vypracovanie dokumentácie pre stavebné povolenie (DSP) v minimálnom rozsahu podľa prílohy  č. 2 Sadzobníka UNIKA  2020.
* Spolupráca Zhotoviteľa na prerokovaní DSP s orgánmi štátnej a verejnej správy, vlastníkmi a správcami dotknutých nehnuteľnosti a inžinierskych sietí a dokončenie DSP podľa výsledkov z prerokovania
* Dopracovanie dokumentácie  pre potreby výberu zhotoviteľa Stavby – položkový rozpočet a výkaz výmer v štruktúre cenníku pre ocenenie cien stavebných prác
* Návrh dočasného dopravného značenia počas výstavby  prerokovaného s KDI
* Plán organizácie výstavby
* Zakreslenie stavby resp. stavebných objektov do katastrálnej mapy
* Dokumentácia v elektronickej forme, v ktorej bola vypracovaná
* Počet výtlačkov DSP 12 ks

Podmienky pre výkon prác:

Cena musí zahŕňať všetky náklady spojené s výkonom činnosti.

V tejto súvislosti Vás žiadame vyplniť **dotazník uchádzača s návrhom na plnenie kritérií (viď príloha č. 1)**.

**Technická spôsobilosť alebo odborná spôsobilosť:**

Uchádzač preukáže, že disponuje osobami, ktoré sú držiteľom nasledovných oprávnení :

1. Autorizovaný stavebný inžinier v kategórii Komplexné architektonické a inžinierske služby a súvisiace technické poradenstvo (s rozsahom pre dopravné stavby ) podľa zákona č. 138/1992 Z.z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača, alebo

autorizovaný stavebný inžinier v kategórii: Inžinier  pre konštrukcie inžinierskych stavieb podľa zákona č. 138/1992 Z.z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača.

2. autorizovaný stavebný inžinier v kategórii: Inžinier  pre konštrukcie inžinierskych stavieb  podľa zákona č. 138/1992 Z.z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača a držiteľ osvedčenia o odbornej spôsobilosti v zmysle zákona č. 513/2009 Z.z. o dráhach a o zmene a doplnení niektorých zákonov a vyhlášky MDPTSR č. 205/2010 Z.z. o určených technických zariadeniach a určených činnostiach a činnostiach na určených technických zariadeniach v znení neskorších predpisov alebo ekvivalent v krajine uchádzača, s nasledovným požadovaným rozsahom oprávnenia:

* + E1 Elektrické rozvodné zariadenia dráh a elektrické stanice dráh bez obmedzenia napätia,
	+ E2 Elektrické siete dráh a elektrické rozvody do 1000V AC vrátane a 1500V DC vrátane,
	+ E4a) Trakčné vedenia električkových a trolejbusových dráh, prívodná koľajnica metra,
	+ E5 Elektrické zariadenia napájané z trakčného vedenia,
	+ E12 Zariadenia na ochranu pred negatívnymi účinkami spätných trakčných prúdov;

Uchádzač preukáže splnenie podmienok fotokópiami príslušných dokladov.

Požadovaná " odbornosť pre osobu č. 2: " môže byť zabezpečená viacerými odborníkmi.

**Miestom dodania zákazky a termín**: Dopravný podnik Bratislava, akciová spoločnosť, v lehote do 30 dní odo dňa objednávky

S otázkami technickej povahy a prípadného dohodnutia si termínu obhliadky sa prosím obráťte na:

**p. Čuperka Ivan, tel. č.: +42159502299, mobil: +421903 797 792, email:** cuperka.ivan@dpb.sk

Cenovú ponuku v EUR bez DPH zašlite prosím emailom **najneskôr do 17.03.2021 do 09,00 hod.**

**Do celkovej ceny prosím zahrňte všetky náklady, cena je záväzná a po uplynutí lehoty na predkladanie ponúk nie je možné upraviť cenu smerom nahor.**

**Električkové zastávky Račianske mýto projektová dokumentácia sa bude realizovať na základe zmluvy o dielo , ktorej návrh prikladáme do prílohy tohto e-mailu**

**( viď. Zmluva o dielo\_CP 09-2021), ktorú žiadame doplniť.**

**Lehota viazanosti ponúk je stanovená do 30.04.2021.**

**Kontaktná osoba administrátora zákazky: Alena Morvayová, tel. č. +421 (0)2 5950 1484,**

**e-mail:****morvayova.alena@dpb.sk**